Mumbai : मुंबई में तीन हजार करोड़ के डायमंड आयात घोटाले का खुलासा हुआ है. खबरों के अनुसार हीरे के व्‍यापारियों ने कीमत तय करनेवालों की मदद से हीरे की कीमत को ज्‍यादा बताकर आयात किया और इसके बदले काला धन विदेश भेज दिया. बताया जा रहा है कि पिछले डेढ़ साल में करीब तीन हजार करोड़ रुपये की धोखाधड़ी हुई है. राजस्‍व खुफिया निदेशालय (डीआरआई) ने इस घोटाले का पर्दाफाश किया है. डीआरआई के अधिकारियों के अनुसार इस मामले में हीरे के एक आयातक ने एक करोड़ रूपये के हीरे का मूल्‍य 160 करोड़ रुपये दिखा कर घोटाला किया.